26.6.2023
(13)
EL
Επίσημη Εφημερίδα της Ευρωπαϊκής Ένωσης
L 160/41
Η Πορτογαλία συμφώνησε να παραιτηθεί από τα δικαιώματα που απορρέουν από το άρθρο 342 της ΣΛΕΕ, σε συνδυασμό με το άρθρο 3 του κανονισμού αριθ.
1/1958 (8), και δέχθηκε η απόφαση να εκδοθεί και να κοινοποιηθεί, δυνάμει του άρθρου 297 της ΣΛΕΕ, στην αγγλική γλώσσα. 2.
ΛΕΠΤΟΜΕΡΗΣ ΠΕΡΙΓΡΑΦΗ ΤΩΝ ΜΕΤΡΩΝ
2.1.
Ο δικαιούχος: λειτουργικές θυγατρικές και δραστηριότητες (14)
Η SATA είναι λειτουργική αεροπορική εταιρεία, Sociedade Anónima (ανώνυμη εταιρεία) (9), κατέχει δε μετοχές σε άλλες εταιρείες εγκατεστημένες στην ΑΠΑ.
Η SATA συστάθηκε το 1941 και ανήκει εξ ολοκλήρου στην Περιφερειακή Κυβέρνηση.
Η SATA είναι ο μόνος μέτοχος της SATA Internacional — Azores Airlines, S.A. (στο εξής: Azores Airlines), της Gestão de Aeródromos, S.A. (στο εξής: SATA Gestão de Aeródromos ή SGA) και του διοργανωτή ταξιδίων Azores Vacations America, Inc. (στο εξής: Azores Vacations America), που έχει παύσει τις δραστηριότητές του και τελεί επί του παρόντος υπό εκκαθάριση.
Επιπλέον, η SATA υπήρξε ο μόνος μέτοχος ενός άλλου διοργανωτή ταξιδίων, συγκεκριμένα της Azores Vacations Canada, Inc. (στο εξής: Azores Vacations Canada), που έχει ήδη εκκαθαριστεί (αιτιολογική σκέψη 62).
(15)
Κάθε παραπομπή, στην παρούσα απόφαση, στη SATA ή στη δικαιούχο επιχείρηση που έλαβε στήριξη μέσω της ενίσχυσης αναδιάρθρωσης περιλαμβάνει τη SATA Air Açores και το σύνολο των θυγατρικών της, εκτός εάν αναφέρεται κάτι διαφορετικό προκειμένου να γίνει διάκριση μεταξύ, αφενός.
της λειτουργίας της ως αερομεταφορέα (με την επωνυμία SATA Air Açores) και, αφετέρου, των δραστηριοτήτων των θυγατρικών της.
(16)
Η SATA απασχολεί περίπου 1 400 υπαλλήλους, εκ των οποίων 1 150 απασχολούνται επί τόπου στην Περιφέρεια, αριθμός ο οποίος αντιστοιχεί σε περίπου 10 % της συνολικής απασχόλησης στον κλάδο του τουρισμού και 1 % της συνολικής απασχόλησης στις Αζόρες, και 250 απασχολούνται στη Λισαβόνα (10).
Όπως περιγράφηκε στην απόφαση κίνησης της διαδικασίας (11) και στην απόφαση επέκτασης της διαδικασίας (12), η SATA παρέχει: i) άμεσα και μέσω της πλήρως ελεγχόμενης θυγατρικής της, Azores Airlines, υπηρεσίες αεροπορικής μεταφοράς επιβατών και φορτίου με δρομολόγια που εκτελούνται στο πλαίσιο ΥΠΔΥ και σε εμπορική βάση· και ii) ΥΓΟΣ μέσω της SGA σε σχέση με μικρούς αερολιμένες και αεροδρόμια στην Περιφέρεια.
Στα τμήματα 2.1.1 έως 2.1.3 περιγράφονται χωριστά οι δύο ομάδες δραστηριοτήτων.
2.1.1.
ΥΠΔΥ οι οποίες εκτελούνται από τη SATA και την Azores Airlines
(17)
Προκειμένου να διασφαλιστεί η συνέχεια της παροχής της υπηρεσίας τακτικών αεροπορικών μεταφορών επιβατών στα δρομολόγια που εξυπηρετούν τις Αζόρες, ορισμένες υπηρεσίες τακτικών αεροπορικών μεταφορών επιβατών στην Περιφέρεια αποτέλεσαν αντικείμενο ΥΠΔΥ δυνάμει του κανονισμού (ΕΚ) αριθ.
1008/2008 του Ευρωπαϊκού Κοινοβουλίου και του Συμβουλίου (13).
Οι σχετικές υποχρεώσεις περιλαμβάνουν, μεταξύ άλλων, ελάχιστη συχνότητα πτήσεων, χρονοδιαγράμματα, την κατηγορία των χρησιμοποιούμενων αεροσκαφών και τη μέγιστη εσωτερική ικανότητα διαμόρφωσης, ναύλους, συνέχεια και χρονική συνέπεια της υπηρεσίας και εμπορική προώθηση πτήσεων (14).
Οι ΥΠΔΥ συμβάλλουν στην αντιστάθμιση της απομόνωσης του αρχιπελάγους των Αζορών λόγω της απόστασης από την ηπειρωτική χώρα και των καιρικών συνθηκών, ιδίως τον χειμώνα.
(18)
Η SATA Air Açores εκτελεί μόνο πτήσεις μεταξύ των νησιών στο πλαίσιο ΥΠΔΥ, κατ’ αποκλειστικότητα και έναντι αντιστάθμισης, ενώ η Azores Airlines εκτελεί πτήσεις από τις Αζόρες προς την ηπειρωτική Πορτογαλία και τη Μαδέρα καθώς και προς διεθνείς προορισμούς, στο πλαίσιο ΥΠΔΥ σε δρομολόγια προς την ηπειρωτική Πορτογαλία και τη Μαδέρα, χωρίς αποκλειστικότητα και χωρίς αντιστάθμιση.
Σε αμφότερες τις περιπτώσεις, οι εν λόγω υποχρεώσεις προβλέπονται σε
(8) Κανονισμός αριθ.
1 του Συμβουλίου, της 15ης Απριλίου 1958, περί καθορισμού του γλωσσικού καθεστώτος της Ευρωπαϊκής Οικονομικής Κοινότητος (ΕΕ 17 της 6.10.1958, σ. 385).
(9) Η Sociedade Anónima περιλαμβάνεται στο παράρτημα I [Μορφές επιχειρήσεων που αναφέρονται στο άρθρο 1 παράγραφος 1 στοιχείο α)] της οδηγίας 2013/34/EE του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις ετήσιες οικονομικές καταστάσεις, τις ενοποιημένες οικονομικές καταστάσεις και συναφείς εκθέσεις επιχειρήσεων ορισμένων μορφών, την τροποποίηση της οδηγίας 2006/43/ΕΚ του Ευρωπαϊκού Κοινοβουλίου και του Συμβουλίου και την κατάργηση των οδηγιών 78/660/EOK και 83/349/ΕΟΚ του Συμβουλίου, ΕΕ L 182 της 29.6.2013, σ. 19. (10) Υπόμνημα της Πορτογαλίας της 2ας Δεκεμβρίου 2021, Παράρτημα 1 — Σχέδιο αναδιάρθρωσης και στρατηγικό σχέδιο της SATA 2021-2025, σ. 21-24.
(11) Απόφαση κίνησης της διαδικασίας, αιτιολογική σκέψη 7.
(12) Απόφαση επέκτασης της διαδικασίας, αιτιολογικές σκέψεις 7 έως 9.
(13) Κανονισμός (ΕΚ) αριθ.
1008/2008 του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με κοινούς κανόνες εκμετάλλευσης των αεροπορικών γραμμών στην Κοινότητα (ΕΕ L 293 της 31.10.2008, σ. 3).
(14) Για παράδειγμα, ο νόμος 105/2019, ο οποίος τροποποίησε το νομοθετικό διάταγμα 134/2015 (σχετικά με τη χορήγηση επιδόματος κοινωνικής κινητικότητας σε δικαιούχους πολίτες, στο πλαίσιο της παροχής αεροπορικών και θαλάσσιων υπηρεσιών μεταξύ της ηπειρωτικής χώρας και της Αυτόνομης Περιφέρειας Μαδέρας και μεταξύ της Αυτόνομης Περιφέρειας Μαδέρας και της Αυτόνομης Περιφέρειας Αζορών, για την επιδίωξη σκοπών κοινωνικής και εδαφικής συνοχής) προβλέπει ότι η μέγιστη τιμή του εισιτηρίου είναι 30,00 EUR.